**FIȘĂ DE LUCRU**

• **Se punctează orice modalitate de rezolvare corectă a cerinţelor.**

• **Nu se acordă punctaje intermediare, altele decât cele precizate explicit în barem. Nu se acordă fracţiuni de punct.**

• **Se acordă un punct din oficiu, din totalul de zece puncte.**

**Citeşte următorul fragment:**

Aleksei Fiodorovici Karamazov era cel de-al treilea fiu al lui Fiodor Pavlovici Karamazov, un moşier de la noi din judeţ, a cărui moarte tragică, survenită în împrejurări misterioase exact acum treisprezece ani – dar despre asta o să am prilejul să vorbesc mai pe larg ceva mai încolo – stârnise la un moment dat oarecare vâlvă în jurul numelui său (aşa se şi explică faptul că lumea îşi mai aducea şi acum aminte de el). Deocamdată mă voi mulţumi să vă spun doar că acest „moşier” (cum i se zicea, deşi, în toată viaţa lui, aproape că n-a locuit la el, la moşie) era un personaj ciudat; totuşi, ca tip omenesc, nu constituia deloc o excepţie: Fiodor Pavlovici nu era numai o canalie şi un desfrânat, dar, în acelaşi timp, şi un om absurd; trebuie să adaug însă că făcea parte din acea categorie de inşi care, oricât de absurzi ar fi, se pricep de minune să-şi aranjeze afacerile patrimoniale, singurul lucru pare-se la care se pricep cu adevărat. Aşa, bunăoară, Fiodor Pavlovici îşi începuse cariera fără să aibă mai nimic, fiindcă moşia lui era destul de săracă: se ducea pe la mesele altora, mâncând azi aici, mâine dincolo, ajungând să trăiască pe spinarea unor boieri mai cu dare de mână; ca după moartea lui să iasă la iveală că lăsase o avere care se ridica la aproape o sută de mii de ruble bani gheaţă. Şi când te gândeşti că toată viaţa lui fusese cel mai absurd şi mai aiurit de la noi din judeţ! Repet: nu este vorba de prostie – majoritatea celor în genul său sunt oameni destul de inteligenţi şi mai au, pe deasupra, şi o anumita şiretenie – ci de o comportare absurdă, care are un caracter specific, aş spune chiar naţional. Fiodor Pavlovici fusese însurat de două ori şi avea trei fii: cel mai mare, Dimitri Fiodorovici, de la soţia dintâi, iar ceilalţi – Ivan şi Aleksei – din a doua căsătorie. Prima lui soţie era dintr-o familie de boieri, Miusov, oameni cu stare şi bine văzuţi la noi în judeţ. Cum se făcea totuşi că o fata frumoasă, cu zestre, şi pe deasupra inteligentă, dezgheţată – ca atâtea fete din generaţia noastră, dar care se întâmpla să mai apară pe ici, pe colo şi în trecut – fusese în stare să se mărite cu un „terchea-berchea”, cum era considerat Fiodor Pavlovici pe atunci, asta n-aş mai putea să vă spun. Am cunoscut cândva o domnişoară din generaţia „romantică” de altădată, care, după câţiva ani de tainică iubire pentru un domn – cu care de altfel s-ar fi putut mărita oricând în modul cel mai liniştit – a sfârşit totuşi prin a născoci fel de fel de piedici de netrecut şi, într-o noapte vijelioasă, şi-a făcut seama, aruncându-se de pe un mal înalt ca o stâncă, în apele destul de adânci şi repezi ale unui râu; şi s-a înecat doar dintr-o fantezie, numai şi numai ca s-o imite pe Ofelia lui Shakespeare; îmi vine chiar să cred că lucrurile s-ar fi schimbat dacă acea stâncă – pe care mai demult o avusese în vedere şi o îndrăgise – n-ar fi fost atât de poetică şi dacă în locul ei s-ar fi aflat un mal neted şi foarte prozaic, poate că atunci fata nu s-ar mai fi sinucis.

 (**Feodor Mihailovici Dostoievski**, ***Frații Karamazov***)

1. **A. Scrie pe foaia de examen, în enunțuri, răspunsul la fiecare dintre următoarele cerințe cu privire la textul dat.**
2. 1. Indică sensul din text al cuvântului ***prilejul*** și al secvenței ***cu dare de mână***. **1 punct**
3. 2. Menționează două trăsături ale personajului feminin, utilizând informaţiile din textul dat **1 punct**

3. Explică, statutul social al personajului Fiodor Pavlovici, justificându-ți răspunsul cu o secvență semnificativă din textul dat. **2 puncte**

1. 4. Precizează, două trăsături ale personajului Fiodor Pavlovici. **1 punct**

5. Prezintă, în 30 – 50 de cuvinte împrejurările în care își găsește sfârșitul soția lui Fiodor Pavlovici, aşa cum reiese din textul dat. **2 puncte**

**B. Prezintă, în minimum 50 de cuvinte, perspectiva narativă din fragmentul dat**. **2 puncte**

Pentru **conținut**, vei primi 1 punct, iar pentru **redactare**, vei primi 1 punct (utilizarea limbii literare – 0,25 puncte; logica înlănțuirii ideilor – 0,25 puncte; ortografia – 0,25 puncte; punctuaţia – 0,25 puncte). **În vederea acordării punctajului pentru redactare, răspunsul trebuie să aibă minimum 50 de cuvinte şi să dezvolte subiectul propus.**

**BAREM DE EVALUARE ŞI DE NOTARE**

• **Se punctează orice modalitate de rezolvare corectă a cerinţelor.**

• **Nu se acordă punctaje intermediare, altele decât cele precizate explicit în barem. Nu se acordă fracţiuni de punct.**

• **Se acordă un punct din oficiu, din totalul de** **zece puncte.**

**1**. indicarea sensului din text al al cuvântului și al secvenței date (de exemplu: sensul cuvântului este *motivul, ocazia, pretexul, pricina*, sensul secvenței este *înstărit, bogat.*) – 0,25 puncte x 2; formularea răspunsului în enunț – 0,25 puncte; corectitudinea exprimării, respectarea normelor de ortografie și de punctuație – 0,25 puncte  **1 punct**

**2**. menționarea a două trăsături ale personajului feminin, (de exemplu*: inteligentă, dezgheţată* etc.) – 0,5 punct; formularea răspunsului în enunț – 0,25 puncte; corectitudinea exprimării, respectarea normelor de ortografie și de punctuație – 0,25 puncte **1 punct**

**3**. precizarea statutului social al personajului Fiodor Pavlovici (moșier) – 1 punct; justificarea răspunsului cu o secvență semnificativă din text (de exemplu*: „un moşier de la noi din judeţ”*;) – 0,5 puncte; formularea răspunsului în enunț – 0,25 puncte; corectitudinea exprimării, respectarea normelor de ortografie și de punctuație – 0,25 puncte **2 puncte**

**4**. precizarea a două trăsături ale personajului Fiodor Pavlovici (de exemplu: canalie, un desfrânat, dar, un om absurd; etc.) – 0,5 puncte; explicare nuanțată/încercare de explicare – 0,25 puncte; formularea răspunsului în enunț – 0,25 puncte; corectitudinea exprimării, respectarea normelor de ortografie și de punctuație – 0,25 puncte **1 punct**

**5**. prezentarea împrejurările în care își găsește sfârșitul soția lui Fiodor Pavlovici (de exemplu: într-o noapte vijelioasă, şi-a făcut seama, aruncându-se de pe un mal înalt ca o stâncă, în apele destul de adânci şi repezi ale unui râu etc.) – 1 punct; prezentare adecvată şi nuanţată – 0,5 puncte/ încercare de prezentare – 0,25 **1 punct**

1. – respectarea precizării privind numărul de cuvinte – 0,5 puncte; corectitudinea exprimării, respectarea normelor de ortografie și de punctuație – 0,5 puncte **1 punct**

**B.**

Pentru **conținut**, vei primi **1 punct**: prezentarea perspectivei narative din fragmentul dat 1 punct– precizarea tipului de perspectivă narativă: perspectivă obiectivă – 1 punct – evidenţierea perspectivei narative indicate, de exemplu: omniscienţa narativă, relatarea la persoana a III-a etc.; prezentare adecvată și nuanțată, prin ilustrare cu exemple din fragmentul dat – 0,5 puncte; prezentare ezitantă, prin raportare la fragmentul dat – 0,25 puncte; încercare de valorificare a fragmentului – 0,10 puncte.

Pentru **redactare**, vei primi **1 punct** (utilizarea limbii literare – 0,25 puncte; logica înlănțuirii ideilor – 0,25 puncte; ortografia – 0,25 puncte; punctuaţia – 0,25 puncte).

**În vederea acordării punctajului pentru redactare, răspunsul trebuie să aibă minimum 50 de cuvinte şi să dezvolte subiectul propus.**